CELEX: 32016R0054
Language: et
Date: 2016-01-19 00:00:00
Title: Komisjoni määrus (EL) 2016/54, 19. jaanuar 2016, millega muudetakse Euroopa Parlamendi ja nõukogu määruse (EÜ) nr 1334/2008 I lisa seoses gamma-glutamüül-valüül-glütsiini lisamisega Euroopa Liidu lõhna- ja maitseainete loetelusse (EMPs kohaldatav tekst)

20.1.2016   
            
            
               ET
            
            
               Euroopa Liidu Teataja
            
            
               L 13/40
            
         KOMISJONI MÄÄRUS (EL) 2016/54,
   19. jaanuar 2016,
   millega muudetakse Euroopa Parlamendi ja nõukogu määruse (EÜ) nr 1334/2008 I lisa seoses gamma-glutamüül-valüül-glütsiini lisamisega Euroopa Liidu lõhna- ja maitseainete loetelusse
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1334/2008, mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrust (EMÜ) nr 1601/91, määrusi (EÜ) nr 2232/96 ja (EÜ) nr 110/2008 ning direktiivi 2000/13/EÜ, (1) eriti selle artikli 11 lõiget 3,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 5,
   ning arvestades järgmist:
   
               (1)
            
            
               Määruse (EÜ) nr 1334/2008 I lisas on sätestatud Euroopa Liidus toidus kasutada lubatud lõhna- ja maitseainete ning nende lähtematerjalide loetelu ja selliste ainete kasutamise tingimused.
            
         
               (2)
            
            
               Komisjoni rakendusmäärusega (EL) nr 872/2012 (3) võeti vastu lõhna- ja maitseainete loetelu ja kanti see loetelu määruse (EÜ) nr 1334/2008 I lisa A osasse.
            
         
               (3)
            
            
               Kõnealust loetelu võib ajakohastada vastavalt määruse (EÜ) nr 1331/2008 artikli 3 lõikes 1 osutatud ühtsele menetlusele kas komisjoni algatusel või pärast liikmesriigi või huvitatud isiku taotluse esitamist.
            
         
               (4)
            
            
               21. märtsil 2013 on esitatud komisjonile loataotlus gamma-glutamüül-valüül-glütsiini [FL-nr 17.038] kasutamiseks lõhna- ja maitseainena. Taotlus tehti teatavaks Euroopa Toiduohutusametile (edaspidi „toiduohutusamet”) arvamuse saamiseks. Taotlus tehti vastavalt määruse (EÜ) nr 1331/2008 artiklile 4 kättesaadavaks ka liikmesriikidele.
            
         
               (5)
            
            
               Toiduohutusamet hindas gamma-glutamüül-valüül-glütsiini [FL-nr 17.038] ohutust lõhna- ja maitseainena (4) ning järeldas, et selle kasutamine hinnangulise doosi juures lõhna- ja maitseainena on ohutu.
            
         
               (6)
            
            
               Määruses (EÜ) nr 1334/2008 osutatud liidu loetelu on ette nähtud üksnes selliste lõhna- ja maitseainete kasutamise reguleerimiseks, mida lisatakse toidule lõhna ja/või maitse andmiseks või muutmiseks. Ainet [FL-nr 17.038] võib toidule lisada ka muul eesmärgil kui lõhna või maitse andmiseks ning sellist kasutust reguleeritakse teiste eeskirjadega. Käesoleva määrusega sätestatakse tingimused, mis on seotud üksnes [FL-nr 17.038] kasutamisega lõhna- ja maitseainena.
            
         
               (7)
            
            
               Määruse (EÜ) nr 1334/2008 I lisa A osa tuleks seega vastavalt muuta.
            
         
               (8)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1334/2008 I lisa A osa muudetakse käesoleva määruse lisa kohaselt.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. jaanuar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 31.12.2008, lk 34.
   
      (2)  ELT L 354, 31.12.2008, lk 1.
   
      (3)  Komisjoni rakendusmäärus (EL) nr 872/2012, 1. oktoober 2012, millega võetakse vastu Euroopa Parlamendi ja nõukogu määruses (EÜ) nr 2232/96 ettenähtud lõhna- ja maitseainete loetelu, lisatakse see Euroopa Parlamendi ja nõukogu määruse (EÜ) nr 1334/2008 I lisasse ning tunnistatakse kehtetuks komisjoni määrus (EÜ) nr 1565/2000 ja komisjoni otsus 1999/217/EÜ (ELT L 267, 2.10.2012, lk 1).
   
      (4)  EFSA Journal 2014; 12(4):3625.
   
      LISA
      Määruse (EÜ) nr 1334/2008 I lisa A osa 2. jaos lisatakse tabeli lõppu ainet [FL-nr 17.038] käsitlev kanne:
      
         
                     „17.038
                  
                  
                     gamma-glutamüül-valüül-glütsiin
                  
                  
                     338837-70-6
                  
                  
                      
                  
                  
                     2123
                  
                  
                     5-okso-L-prolüül-L-valüül-glütsiini (PCA-Val-Gly) ja L-alfa-glutamüül-L-valüül-glütsiini alla 0,7 %, L-gamma-glutamüül-L-valüül-L-valüül-glütsiini alla 2,0 %, tolueen ei ole määratav (avastamispiir 10 mg/kg).
                  
                  
                     Piirangud kasutamisel lõhna- ja maitseainena
                     
                                  
                              
                              
                                 Toidugrupis 1: kuni 50 mg/kg.
                              
                           
                                  
                              
                              
                                 Toidugruppides 2 ja 5: kuni 60 mg/kg.
                              
                           
                                  
                              
                              
                                 Toidugrupis 6.3 hommikusöögihelbed: kuni 160 mg/kg.
                              
                           
                                  
                              
                              
                                 Toidugrupis 7.2: kuni 60 mg/kg.
                              
                           
                                  
                              
                              
                                 Toidugrupis 8: kuni 45 mg/kg.
                              
                           
                                  
                              
                              
                                 Toidugrupis 12: kuni 160 mg/kg.
                              
                           
                                  
                              
                              
                                 Toidugrupis 14.1: kuni 15 mg/kg.
                              
                           
                                  
                              
                              
                                 Toidugrupis 15: kuni 160 mg/kg.
                              
                           
                  
                      
                  
                  
                     EFSA”